Enghraifft o Restr Wirio ar gyfer Cynnal a Chadw Safle Sipsiwn a Theithwyr

Dyddiad:			
Safle: 

Archwiliad Cyffredinol o’r Safle
· Edrych ar arwynebau'r lleiniau, gwneud yn siŵr eu bod yn ddiogel a ddim yn torri.
· Edrych ar ffyrdd a llwybrau mynediad, atgyweirio tyllau a chlirio unrhyw rwystrau.
· Ffensys a gatiau, atgyweirio unrhyw beth sydd wedi torri a gwneud yn siŵr eu bod yn ddiogel.
· Gwneud yn siŵr bod arwyddion yn hawdd eu darllen ac yn y mannau cywir.
· Cadarnhau bod yr holl oleuadau y tu allan yn gweithio.
· Cynnal/adolygu asesiad risg diogelwch tân (blynyddol neu ar ôl newidiadau sylweddol)
Cyfleustodau a Gwasanaethu Blociau Cyfleustodau a mannau cymunedol
· Profi’r trydan; socedi, switsys diogelwch, a gwifrau.
· Cynnal a chadw systemau teledu cylch cyfyng fel eu bod yn gweithio.
· Archwilio pibellau dŵr; chwilio am ollyngiadau neu ddŵr budr.
· Sicrhau bod draeniau a charthffosydd yn gweithio'n iawn.
· Cadw ardaloedd biniau'n lân a sicrhau bod sbwriel yn cael ei gasglu'n rheolaidd.
Cyfleusterau Cymunedol
· Glanhau a chynnal a chadw ystafelloedd a rennir.
· Gwirio systemau gwresogi ac aer, rhoi gwybod am unrhyw beth nad yw'n gweithio/ei atgyweirio.
· Sicrhau bod y larymau tân a'r diffoddyddion tân yn eu lle ac yn gweithio.
· Gwirio bod yr holl oleuadau'n gweithio.
Tirlunio a Thiroedd
· Torri’r gwair a'r gwrychoedd yn aml.
· Cael gwared ar sbwriel a mynd i'r afael â thipio anghyfreithlon.
· Archwilio coed ar ffiniau’r safle; cael gwared ar ganghennau marw a'u cadw'n ddiogel.
· Cadw ardaloedd chwarae yn daclus ac atgyweirio offer sydd wedi torri.
Cynnal a Chadw Ymatebol
· Cofnodi ceisiadau am waith atgyweirio gan breswylwyr a delio â nhw ar fyrder.
· Gwneud yn siŵr bod manylion cyswllt mewn argyfwng ar gael yn barod ar gyfer problemau brys.
· Cadw cofnod o'r hyn sydd wedi'i atgyweirio a'r hyn sydd heb ei wneud.
· Cofnodi unrhyw faterion y mae angen eu huwchgyfeirio i adrannau eraill.
· Nodi unrhyw faterion sydd heb eu datrys neu sy'n codi dro ar ôl tro.
Ymgysylltu â Phreswylwyr
· Cerdded o amgylch y safle gyda phreswylwyr yn rheolaidd.
· Cynnal cyfarfodydd i drafod materion cynnal a chadw a materion sy’n ymwneud â’r safle; yn fisol neu'n chwarterol.
· Rhannu'r wybodaeth ddiweddaraf am y gwaith sydd ar y gweill a'r hyn sydd wedi'i gwblhau.
· Gwneud yn siŵr bod cwynion yn cael eu cofnodi a bod rhywun yn mynd ar eu trywydd.
· Gofyn am adborth.
Dogfennaeth a Chyllidebu
· Cadw calendr o dasgau cynnal a chadw.
· Cadw llygad ar y cyllidebau ar gyfer gwaith atgyweirio/gwaith cynnal a chadw sydd wedi'i gynllunio
· Adolygu sut mae contractwyr yn gwneud eu gwaith a diweddaru cytundebau os oes angen.
· Sicrhau y cydymffurfir â deddfwriaeth iechyd a diogelwch a diogelwch tân, y Ddeddf Cartrefi Symudol, y Ddeddf Cydraddoldeb a deddfwriaeth berthnasol arall.
· Sicrhau bod yr holl gofnodion yn hygyrch ac ar gael i'w harchwilio.

Hygyrchedd a Chyfathrebu
· Sicrhau bod yr holl wybodaeth (cynllun cynnal a chadw, diweddariadau, proses gwyno) ar gael mewn fformatau hygyrch yn ôl yr angen.
· Ystyried yr adnoddau ymgysylltu digidol (apiau, pyrth ar-lein) sydd ar gael ar gyfer adborth ac ymgynghori â phreswylwyr.
· Defnyddio hysbysfyrddau neu WhatsApp i roi'r wybodaeth ddiweddaraf.

Rhoi Gwybod ac Uwchgyfeirio
· Dylid cynnwys gweithdrefnau clir ar gyfer rhoi gwybod am broblemau, argyfyngau, neu gŵynion sydd heb eu datrys.
· Sicrhau bod y polisi cwynion ar gael i bob preswylydd.

Cyflawnwyd gan:	

Llofnod:

Dyddiad Adolygu:
